  Майя Бывальцева 2-тӥ коньывуонэ 18 часын Ижкарысь Калык творчествоя элькун юртын «Тристан но Изольда» (Тристан и Изольда») спектаклез кылдытэм дырысен 20 ар тырмонлы сӥзем творчествоя ӝыт ортчоз. Со сярысь ужъюртлэн пресс-службаез ивортэ. Кызьы веразы ивортодэтъя «Удмуртия» агентстволы Калык творчествоя элькун юртын, ужрадын луозы пуктӥсь режиссёр Ольга Александрова, крезьгурчи Игорь Шкляев, дӥськутъёсъя суредась Людмила Молчанова, пуктӥсь суредась Борис Науменко, эктонъёсты пуктӥсь Виктор Мингалёв, озьы ик артистъёс. Со сяна, видео вылэ пуктэм спектаклез возьматон, дӥськутъёсын, туспуктэмъёсын адӟытон чакламын. «Тристан но Изольда» спектаклез 1998-тӥ арын егитъёслэн «Иднакар» театрзы пуктӥз. Ужлы инъет луиз кельт мифологиысь Тристанлэн но Изольдалэн яратонзы сярысь легенда. Удмуртиын пуктэм спектакль кельт но удмурт лулчеберетъёсты огазеяз шуыны луэ, угось возьматонлэн ог люкетэз вашкала удмуртъёслэн музъемзы вылэ выжтэмын. Пыронэз эркын. Чаклам арлыд: 12+ Тегъёс: Лулчеберет Ижкар Театр Удмуртия  